
PËR LEJIMIN E FILLIMIT TË VEPRIMTARISË AKADEMIKE TË PROGRAMEVE TË STUDIMIT, AKADEMISË PEDAGOGJIKE, TIRANË, NË PËRPUTHJE ME LICENCËN E DHËNË

Në mbështetje të nenit 102 të Kushtetutës së Republikës së Shqipërisë, ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar, vendimit të Këshillit të Ministrave nr. 894, datë 21.12.2011 “Për licencimin e Akademisë Pedagogjike, Tiranë”,

Urdhëroj:

1. Lejimin e fillimit të veprimtarisë akademike të Akademisë Pedagogjike, Tiranë në Fakultetin e Edukimit, për programet e studimit të ciklit të parë “Bachelor” në mësuesi, në:
a) Cikli parashkollor;
b) Cikli i ulët;
c) Gjuhë angleze.
2. Lejimin e fillimit të veprimtarisë akademike të Akademisë Pedagogjike, Tiranë në Fakultetin e Shkencave Sociale, për programet e studimit të ciklit të parë  “Bachelor” , në përfundim të të cilit lëshohet diplomë “Bachelor” në:
a) Pedagogji-histori;
b) Pedagogji speciale;
c) “Gazetari”, me profile:
i) Kulturë;
            ii) Arsim;
           iii) Shkencë.
3. Lejimin e fillimit të veprimtarisë akademike të Akademisë Pedagogjike, Tiranë, për programin e studimit të ciklit të dytë “Master profesional” në “Studime të thelluara në mjeshtëritë e mësimdhënies”.
4. Programet e studimeve “Bachelor” të përcaktuara në pikën 1 dhe pikën 2 të këtij urdhri, realizohen me 180 kredite dhe kohëzgjatja normale e tyre është 3 vite akademike. Në përfundim të tyre lëshohet diplomë “Bachelor” në fushën e arsimit të kryer.
5. Programi i studimeve “Master profesional” të përcaktuar në pikën 3 të këtij urdhri realizohet me 90 kredite dhe kohëzgjatja normale e tyre është 1.5 vite akademike. Në përfundim të tij lëshohet diplomë “Master profesional” në “Studime të thelluara në mjeshtëritë e mësimdhënies”.
6. Veprimtaria akademike, për programet e studimeve të sipërpërmendura në këtë urdhër, të fillojë në vitin akademik 2011-2012.
7. Ngarkohet për zbatimin e këtij urdhri Sekretari i Përgjithshëm, Drejtoria e Zhvillimit të Arsimit Jopublik dhe Akademia Pedagogjike, Tiranë.
Ky urdhër hyn në fuqi menjëherë.

